open-index/open-wikipedia-markdown huggingface dataset:
Mimosoideae

**Mimosoideae** is die boom-subfamilie wat hoort tot die familie *Fabaceae*. Wêreldwyd is daar 3000 spesies wat hoort tot die subfamilie waarvan sewentig in Suider-Afrika voorkom en sestig van hulle is bome.
Hierdie subfamilie is staan ook bekend as die Mimosa-subfamilie en is die grootste peuldraende subfamilie in die gebied.

## Genera 
Die volgende genera hoort tot die subfamilie:
* Acacia
* Albizia
* Dichrostachys
* Faidherbia

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Verwysings
Driehaakdoring

Die **driehaakdoring** (*Senegalia senegal*, vantevore *Acacia senegal*) is 'n doringboom wat dorings in groepe van drie het: twee haakdorings wat agtertoe wys en een reguit doring wat vorentoe wys. Die boom se FSA-nommer is 185.1 

duimnael|links|Takkie met dorings

## Sien ook 
* Alfabetiese lys van Suid-Afrikaanse bome

## Eksterne skakels 
* 
* 

## Verwysings 
## Bronne 
* *Watter Boom is dit?* Eugene Moll 2013
Horingdoring

Die **horingdoring** (*Vachellia grandicornuta*) is 'n doringboom wat maklik met die enkeldoring verwar kan word. Hulle verkies droër, vlakker, harde kleigrond. Die spesie is inheems aan KwaZulu-Natal, Limpopo, Mpumalanga asook Botswana, Eswatini, Mosambiek en Zimbabwe.

Die boom se FSA-nommer is 168.1.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Enkeldoring

__NOTOC__

Die **enkeldoring** (*Vachellia robusta*), FSA-nommer 183, is 'n doringboom wat inheems is Gauteng, KwaZulu-Natal, Limpopo, Mpumalanga, Noordwes, die Oos-Kaap en die Vrystaat.  Die boom het heldergroen blare in die lente. Daar is ten minste twee subspesies. Een hiervan is die brakdoring (*Acacia robusta subsp. clavigera*). Laasgenoemde boom se FSA-nommer is 183.1 Die boom is ook inheems in Botswana, Eswatini, Ethiopië, Kenia, Malawi, Mosambiek, Namibië, Somalië, Tanzanië, Zambië en Zimbabwe.

## Fotogalery 

Acacia robusta, loof, Buffelsdrift, a.jpg|Loof
Acacia robusta01.jpg|Blomhofies en -knoppe
Acacia robusta, peule, Schanskop.jpg|Tak vol peule
Acacia robusta02.jpg|'n Peul met sade

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
* REDLIST Sanbi

## Eksterne skakels 
* 
* 
*
Moord

duimnael|400px|Lande volgens internasionale moordsyfer per 100&nbsp;000 inwoners, 2011:
[duimnael|links|Beeld wat [Kain en Abel|Kain se moord op sy broer Abel uitbeeld]]

**Moord** is 'n misdryf waar 'n persoon se lewe met opset (doelbewuste rade) geneem word. Die persoon wat die moord pleeg word die **moordenaar** genoem en die oorledene die **vermoorde**. As 'n persoon nie doelbewus doodgemaak word nie, staan dit eerder as manslag bekend.

Die straf vir 'n moordenaar is meestal lewenslange gevangenisstraf. In lande waar die doodstraf steeds gebruiklik is, kan die moordenaar tereggestel word.

Die eerste moord word in die Bybel in Genesis 4:8 beskryf waar Kain sy broer Abel doodslaan.
In Eksodus 20:13 word die sesde gebod van die Tien Gebooie aangegee as: "Jy mag nie doodslaan nie."

## Grade van moord 
Verskeie jurisdiksies onderskei tussen verskillende grade van moord. Die onderskeid bestaan byvoorbeeld in Kanadese en Amerikaanse reg tussen moord in die eerste graad en moord in die tweede graad. Moord in die tweede graad is gewoonlik gemeneregmoord, terwyl moord in die eerste graad verswarende omstandighede behels. Die verswarende faktore van moord in die eerste graad hang van jurisdiksie af en kan bedoeling, voorbedagting of besinning insluit. In sommige jurisdiksies word moord deur middel van verwurging, vergiftiging, of afwagting as moord in die eerste graad behandel.

## Sien ook 
* Sluipmoord
* Volksmoord

## Eksterne skakels
Delagoadoring

Die **Delagoadoring** (*Senegalia  welwitschii*, voorheen bekend as *Acacia welwitschii*) is 'n doringboom wat inheems is aan Suid-Afrika en voorkom in die provinsies Mpumalanga en Limpopo. Die spesie is ook inheems in Angola, Malawi, Mosambiek en Zimbabwe. Op die SANBI-rooilys is dit as 'veilig' (LC) gelys. 

Die boom is gewoonlik groot en regop met 'n platterige kroon. Dit vorm digte stande op die noordelike vloedvlaktes soos in die Orpen-gebied van die Krugerwildtuin. In die suide van die wildtuin vorm dit ook 'n belangrike element van die Delagoa-ruigtes. 

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online
Sosatie

duimnael|300px|Gebraaide sosaties.
'n **Sosatie** of **kabab** is 'n eg Suid-Afrikaanse gereg wat van blokkies skaap-, vark- of hoendervleis gemaak word. Die vleis word in kleinerige blokkies opgesny en in 'n vleis- of sosatiepen ingeryg, soms met ander lekkernye soos sampioene of gedroogde vrugte. Dit kan ook met marinade of kerrie gegeur word. Sosaties word verkieslik op 'n rooster oor 'n houtvuur gebraai, maar kan ook in 'n oond gaargemaak word.

Sosaties is oorspronklik van Kaap-Maleisiese afkoms. Die naam is van die Maleise woord *soesatoe* afgelei, wat *mengelmoes* beteken. Sosatie is moontlik deur Maleise kokke in Suid-Afrika in gebruik gebring.

## Sosatieresep 
;Bestanddele:
* 500&nbsp;g – 1000&nbsp;g vleis (sien onder by wenke)
* 6 uie
* 2 soetrissies
* 8 – 10 gedroogde appelkose
* een koppie water
* een koppie wit asyn
* 5 eetlepels appelkooskonfyt
* gemaalde swartpeper na smaak
* kerrie of brejani na smaak
* 2 eetlepels olyfolie
* vars knoffel na smaak

;Metode:
* Halveer die uie en druk uitmekaar
* Braai die uie in olyfolie – net glaserig en nie bruin nie
* Stel die stoof heelwat laer (moet glad nie kook nie, net effens prut)
* Gooi die water en asyn in en roer goed
* Roer die kerrie in
* Voeg die appelkooskonfyt by en roer goed
* Gooi die vars geperste knoffel in
* Maal die peper in
* Laat alles effens prut en laat dit dan afkoel
* Sny vleis in blokkies en plaas in 'n bak of verkieslik 'n toeritsplastieksakkie
* Marineer vir 1-3 dae (draai ongeveer 3-4 keer per dag om)
* Gooi die droë appelkose 6 ure voor gaarmaak by die vleis wat marineer
* Week skoon sosatiestokkies in water
* Ryg vleis, uie, soetrissie-stukkies en kwart appelkose een-vir-een op 'n stokkie
* Bak stadig in 'n matige oond (180 °C) of natuurlik braaivleis! Wees oplettend – die appelkooskonfyt kan dit maklik laat swart brand
* Verf tussendeur met die marinade wat oorgebly het
* Maal nog swartpeper op die sosaties 10 minute voor die einde

;Wenke
: Die toeritsplastieksakkies werk die beste aangesien die sakkie maklik omgedraai word in die yskas en so die gereg van alle kante kan marineer. Om 'n sakkie om te draai is min werk, terwyl dit in 'n bak harde werk is.

: Skaapvleis werk baie goed, maar bees, vark, hoender en kalkoen is ook lekker. Indien jy vark wil gebruik – hou dit goed nat aangesien dit maklik uitdroog. In die oond is dit by vark 'n goeie plan om die bak met aluminiumfoelie te bedek en die laaste 10-15 minute oop te los. Verf dit op die braai met elke omdraai.

Gebruik speserye na smaak, maar ons hou van skerper kos en neem vir die sosatieresep hierbo 2 teelepels brejani en 1 teelepel kerrie. Indien brejani gebruik word, gooi dit by die uie wat braai na ongeveer een minuut en meng goed (sauté).

: Blatjang is natuurlik heerlik saam met die sosaties!

## Verwysings 
## Eksterne skakels
Dichrostachys

**Dichrostachys** is 'n plant genus wat hoort tot die sub-familie *Mimosoideae* wat op sy beurt weer hoort tot die familie *Fabaceae*.

duimnael|links|'n Sekelbos wat blom.

## Boomspesies 
* Kleinblaarsekelbos *Dichrostachys cinerea* subsp. *africana*
* Grootblaarsekelbos *Dichrostachys cinerea* subsp. *nyassana*

## Sien ook 
* Alfabetiese lys van Suid-Afrikaanse bome

## Bron 
* Algemene gids tot BOME. Keith, Paul & Meg Coates Palgrave. 2000. 

## Eksterne skakels 
*
Obeliai

**Obeliai** is 'n klein stad in Litaue se Rokiškis-distrik. Die omliggende gebied staan as "klein Switserland" bekend, omrede se baie mere en natuurskoon. Die plek beskik oor 'n treinstasie, maar dit het in onbruik verval. Die eerste verwysing na Obeliai strek terug na die 16de eeu.

Joe Slovo, 'n voormalige Suid-Afrikaanse politikus en leier van die Suid-Afrikaanse Kommunistiese Party, is in 1926 hier gebore.

In Augustus 1941 is al die Joodse inwoners van die dorp en die omliggende dorpe deur die Nazi's in die Antanašė-woud vermoor. Die inwoners moes hulle eie grafte grou, waarna hulle geskiet en toegegooi is. Volgens amptelike verslae van die Duitse weermag is 1&nbsp;160 Jode, waaronder 112 mans, 627 vroue, en 421 kinders op 25 Augustus 1941 gedood.

Obeliai ontvang stadsregte in 1957. Die stad se wapen is op 8 Augustus 1993 toegestaan. Geen wapen is voor dit gebruik nie.

## Verwysings 
## Eksterne skakels 
*
Kaapse Maleiers

Die **Kaapse Maleiers** (Maleis: *Melayu Cape*) is 'n gemeenskap of etniese groepering van Oosterlinge in Suid-Afrika. Meeste van hulle is van Maleisië afkomstig. Hulle woon hoofsaaklik in en om Kaapstad, onder andere in die Bo-Kaap (vroeër die "Maleierbuurt") teen die hange van Seinheuwel. Saam met die Malgasse van Madagaskar vorm die Kaapse Maleiers die enigste inheemse Austronesiese volk in Afrika.

[duimnael|links|Maleierkoor in die eertydse [Distrik Ses]]
[duimnael|links|'n Koorkompetisie in [Kaapstad]]
[duimnael|links|[Bo-Kaap, Kaapstad se Maleise kwartier]]
duimnael|links|Kaapse Maleise blommeverkoper
Hulle voorvaders is as slawe deur die Verenigde Oos-Indiese Kompanjie van Nederlands-Indië na die Nederlandse Kaapkolonie gebring. Die eerste groep het in 1667 aangekom. Later het 'n aantal politieke bannelinge van Maleisië, in besonder Sjeik Joseph, hier aangeland. Betreklik min vermenging het met ander rasse plaasgevind en hulle bly toegewyde Moslems. Hulle is bekend vir hulle wetsgehoorsame karakter en hoë morele standaard.

As vakmanne spesialiseer hulle meestal as perdeversorgers, koetsiers, vissers, kleremakers, meubelmakers en kuipers. Hulle behou nog baie van hulle ou tradisies, onder andere hulle melodieuse liedere, byna die enigste vorm waarin hulle oorspronklike taal behou gebly het.

Vandag praat meeste van hulle Afrikaans. Professor A. van Selms (1906–1984) van Pretoria het godsdienstige boeke ontdek wat reeds in die 18de eeu vir hulle in Konstantinopel in Arabiese skrif gedruk is.

Verskeie Suid-Afrikaanse geregte is van Maleisiese oorsprong, onder andere tamatiebredie, bobotie, sosaties en koeksisters.

## Bron 
* Ensiklopedie van Suidelike Afrika, Eric Rosenthal, 1967.

## Eksterne skakels
Robin Peterson

**Robin John Peterson** (* 4 Augustus 1979 in Port Elizabeth, Kaapprovinsie) is 'n Suid-Afrikaanse krieketspeler. Hy is 'n linkerarm-bouler en veelsydige speler. Hy het by Alexander Road High School in Port Elizabeth gematrikuleer in 1997. Hy speel vir die Kaapse Kobras in plaaslike Suid-Afrikaanse krieket.

Peterson maak sy EDI-debuut op 25 September 2002, teen Indië in Colombo. Hy het 15 toetse en meer as 70 eendagwedstryde vir Suid-Afrika gespeel. Hy het onder meer tydens die krieketwêreldbekertoernooie in 2003, 2007 en 2011, die Kampioenetrofeë in 2002, 2004, 2006, 2009 en 2013, asook die T20I-wêreldbekertoernooie in 2009 en 2012 vir Suid-Afrika gespeel.

Hy hou die twyfelagtige rekord as die bouler van wie Brian Lara 'n wêreldrekord van 28 lopies in 'n enkele boulbeurt gemoker het.

In Desember 2009 word daar aangekondig dat hy 'n Kolpak-kontrak onderteken het om vir Derbyshire graafskapskrieket te speel.

Hy is in die 2012 Indiese Premier League spelersveiling deur die Mumbai Indians vir $ 100&nbsp;000 gekoop.

## Toetskrieket 
Hy was die laaste bouler om Ricky Ponting uit te haal in toetskrieket, op glip gevang deur Jacques Kallis, ná Ponting net 8 lopies in sy laaste toetsbeurt kon aanteken.

## Beste vertonings van sy loopbaan 
*soos op 1 Februarie 2014*

## Verwysings 
## Eksterne skakels 
*  Robin Peterson by CricketArchive
*  Robin Peterson by Cricinfo
Martin Bucer

200px
**Martin Bucer**

**Duitse teoloog en kerkhervormer**

----
**Gebore**  
11 November 1491 
in Schlettstadt (tans Sélestat), Elsas

----
**Oorlede** 
28 Februarie 1551 
in Cambridge, Engeland

----

**Christelike stroming**
Protestantisme, ekumeniese beweging

----

**Bekende werke**
*De Regno Christi* ("Die Koninkryk van Christus")

**Martin Bucer** (Duits vroeër ook dikwels **Martin Butzer** genoem; * 11 November 1491, † 28 Februarie 1551) was 'n Protestantse kerkhervormer wat vanuit Straatsburg invloed op die Lutherse, Calvinistiese en Anglikaanse kerkleer en praktyke uitgeoefen het. Bucer, wat algemeen as kerkhervormer van Elsas beskou word, was oorspronklik 'n monnik van die Dominikaanse Orde, maar het sy kloosterbelofte ná 'n ontmoeting met Martin Luther in 1518 herroep. Met die ondersteuning van Franz von Sickingen het hy vervolgens by die Protestantse Hervorming betrokke geraak.

Bucer se pogings om die kerk in Weißenburg (tans Wissembourg) te hervorm het tot sy ekskommunikasie uit die Rooms-Katolieke Kerk gelei, en hy was genoodsaak om na Straatsburg te vlug. Hier het hy by 'n groep kerkhervormers rondom Matthew Zell, Wolfgang Capito en Caspar Hedio aangesluit. Bucer het as middelaar tussen die twee leidende kerkhervormers, Martin Luther en Ulrich Zwingli, opgetree wat veral ten opsigte van hul leerstellings oor die Nagmaal of Eugaristie van mekaar verskil het. Later het Bucer pogings onderneem om 'n ooreenkoms ten opsigte van gemeenskaplike geloofsartikels soos die *Confessio Tetrapolitana* en die Wittenbergse Konkordie, waarby hy vir die laasgenoemde nou saamgewerk het met Philipp Melanchthon.

Bucer het geglo dat die Rooms-Katolieke bevolking in die Heilige Romeinse Ryk daarvan oortuig kon word om by die Protestantse Hervorming aan te sluit. Deur middel van 'n reeks konferensies, wat deur Karel V georganiseer is, het hy pogings onderneem om Protestante en Katolieke onder die dak van 'n nasionale Duitse Kerk te verenig wat onafhanklik van Rome sou wees. Sy poging het egter misluk nadat politieke gebeurtenisse aanleiding tot die Schmalkaldiese Oorlog gegee en tot kwynende Protestantse invloed in die Ryk gelei het.

In 1548 is Bucer onder sterk druk oorreed om die Augsburgse Interim te onderteken waardeur sekere vorme van Katolieke godsdiensbeoefening deur keiser Karel V verorden is. Bucer het hom nogtans steeds ten gunste van kerkhervorming uitgespreek totdat Straatsburg die Interim amptelik aanvaar en Bucer gedwing het om die stad te verlaat. 

In 1549 het Bucer hom as balling in Engeland gevestig waar hy onder leiding van Thomas Cramer invloed op die tweede hersiening van die *Book of Common Prayer* kon uitoefen. In die ouderdom van 59 is hy in Cambridge oorlede. Alhoewel sy bediening nie tot die ontstaan van 'n nuwe kerk gelei het nie, beroep baie Protestantse denominasies hulle op sy leerstellings. Hy word daarnaas as 'n vroeë baanbreker vir die ekumeniese beweging onthou.
Gilarivier

duimnael|links|Die Gila naby die Coolidge-dam in Arizona.

Die **Gilarivier** (Engels: *Gila River*) is 'n rivier in die Verenigde State van Amerika. Dit het 'n lengte van 1&nbsp;044 km.

Die Gila ontspring in Nieu-Meksiko in *Sierra County* en vloei vervolgens deur Arizona waar dit in die *Coolidge-dam* opgegaar word. Naby Phoenix sluit die Saltrivier by die Gila aan. Die rivier mond uiteindelik naby die stad Yuma in die Coloradorivier uit.

Inheemse bevolkings woon vir ten minste die laaste 2&nbsp;000 jaar langs die rivier en het komplekse landbougemeenskappe gevorm voordat Europese verkenners dit in die 1500's vir die eerste keer besoek het.

In 1853 het die Verenigde State 77&nbsp;700 km² land suid van die Gilarivier en wes van die Rio Grande vanaf Meksiko vir 10 miljoen V.S. dollar gekoop. Vervolgens begin Europese-Amerikaners in die middel van die 19de eeu om hulself hier te vestig.

As gevolg van menslike ontwikkeling moes vloedbeheer in die 20ste eeu toegepas word (damme, wegleiding, besproeiing, ens.). Vandag dra die Gila slegs 'n fraksie van sy historiese volume tot die Coloradorivier by. Die rivier voorsien tans water aan vyf miljoen mense en groot dele woestyn word uit die rivier besproei.

## Verwysings 
## Eksterne skakels 
*
Bittervalsdoring

Die **bittervalsdoring** (*Albizia amara*) is 'n middelgroot boom wat voorkom in miombo-bosveld in 'n groot deel van Zimbabwe en Limpopo. Die boom het 'n digte kroon met neerhangende blare wat swaar lyk en egter uit fyn pinnas bestaan. 

## Verspreiding 
Die spesie is inheems in Botswana, Eritrea, Ethiopië, Indië, Kenia, Malawi, Mosambiek, Rwanda, Soedan, Somalië, Sri Lanka, Tanzanië, Tsjad, Uganda, Zambië en Zimbabwe.

## Fotogalery 

Albizia amara (Krishna Siris) in Hyderabad W IMG 7525.jpg
Albizia amara (Krishna Siris) in Hyderabad W IMG 7398.jpg|Takke
Albizia amara (Krishna Siris) near Hyderabad W IMG 7642.jpg|Peule
Albizia amara (Krishna Siris) in Hyderabad W IMG 7522.jpg

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Seine-Maritime

**Seine-Maritime** (76) is 'n département (administratiewe distrik) in die noordweste van Frankryk. Dit is een van die twee départements in die région (gewes) Normandië. Die prefektuur (administratiewe hoofstad) is Rouen. 

Die département het ongeveer 1&nbsp;250&nbsp;411 inwoners (2010-skatting). Dit is een van die oorspronklike 83 Franse départements waarin Frankryk tydens die Franse Rewolusie ingedeel is.

## Eksterne skakels 
*  Amptelike webwerf
Spaanse Armada

Die **Spaanse Armada** was 'n vloot oorlogskepe wat Spanje in 1588 teen Engeland uitgestuur het, en wat deur die Engelse vloot verslaan is. Vandag word die woord *armada* soms gebruik om na enige groot groep skepe te verwys.

## Gebeure 
Die Spaanse Armada het uit 130 skepe bestaan wat in Augustus 1588 vanaf die Spaanse stad *A Coruña* vertrek het. Die Armada was onder beheer van die hertog van Medina-Sidonia. Hulle doel was om 'n leër vanaf Vlaandere na Engeland te begelei. Hulle wou die heerskappy van koningin Elizabeth I van Engeland en die Huis van Tudor omverwerp om Protestantisme in Engeland te vestig. Dit sou Engelse inmenging in die Spaanse Nederlande stopsit, asook die skade wat Engeland aan Spaanse belange aangerig het, inperk.

duimnael|links|Roete van die Spaanse Armada

Lord Howard van Effingham was in bevel van die Engelse vloot, terwyl sir Francis Drake tweede in bevel was. Drake was besig om rolbal te speel toe die Armada sy verskyning maak. Blykbaar het hy daarop aangedring om eers sy spel te voltooi, omdat daar volgens hom genoeg tyd was om die Armada te verslaan.

Die Armada kies om nie die Engelse vloot by Plymouth aan te val nie. Nádat 'n Spaanse skip deur Drake in die Engelse Kanaal vasgevang is, versuim hulle om tydelik anker in die Solent (die seestraat tussen Engeland en die Eiland Wight) te gooi, maar gooi uiteindelik by Calais anker. Terwyl hulle op kommunikasie van die hertog van Parma se weermag wag, is die Armada deur vuurbote aangeval. Tydens die daaropvolgende Slag van Gravelines is die Spaanse vloot beskadig en moes dit as gevolg van 'n Nederlandse blokkade hul rendezvous met Parma se weermag aflas.

duimnael|links|Die Spaanse Armada en Engelse skepe in Augustus 1588, deur 'n onbekende skilder.

Die Armada kon daarin slaag om te hergroepeer en met behulp van 'n suidwestelike wind na die noorde te onttrek, met die Engelse vloot kort op hul hakke. Die bevelvoerder beveel dat hulle na Spanje terugkeer, maar die Armada is deur erge storms in die Noord-Atlantiese Oseaan geteister. As gevolg hiervan het 'n groot aantal skepe aan die kus van Skotland en Ierland vergaan. Van die aanvanklike 130 skepe het meer as 'n derde dit nie tot by Spanje terug gemaak nie.

## Verwysings 
## Eksterne skakels 
*
Eure-et-Loir

**Eure-et-Loir** (28) is 'n département (administratiewe distrik) van Frankryk. Dit is een van die ses départements in die région (gewes) Centre-Val de Loire‎. Die prefektuur (administratiewe hoofstad) is Chartres. 

Die département het ongeveer 428&nbsp;933 inwoners (2010 skatting). Dit is een van die oorspronklike 83 Franse départements waarin Frankryk tydens die Franse Rewolusie ingedeel is.

## Eksterne skakels 
* 
*  Amptelike webwerf
Woonstel

duimnael|'n Woonstelblok in Woerden, Nederland
duimnael|Woonstelle in Zanzibar (Tanzanië)

'n **Woonstel** is 'n stel kamers in 'n woonstelblok of -kompleks wat as woning vir 'n gesin of enkellopende persoon ingerig is. So 'n woonstel bestaan gewoonlik uit een of meer slaapkamers, 'n kleinerige kombuis en 'n badkamer. Kleiner woonstelle kan ook slegs een kamer hê. Die woonstel se ingang kan op grondvlak wees, of op hoër verdiepings. Trappe en/of 'n hysbak verleen toegang tot gange waarin die woonstelle geleë is. Sekere gemeenskaplike areas word deur al die inwoners gedeel, onder andere: inrypaaie, trappe, gange, vullisarea, wasgoedlyn, gemeenskaplike tuine, 'n swembad, ontspanningsgeriewe ens.

## Bestuur van woonstelblokke 
As die woonstelblok aan verskeie eienaars behoort, word dit deur die *Wet op Deeltitels 95 van 1986* gereguleer. Dit maak voorsiening vir die verdeling van die kompleks in privaat en gemeenskaplike dele. Eienaars verkry parte eiendomsreg (deur die registrasie van 'n akte) op die privaatwonings wat hulle besit. Daarteenoor word die gemeenskaplike areas onder beheer van 'n regspersoon, wat uit al die geregistreerde eienaars bestaan, geplaas.

Die doel van die regspersoon is om beheer, administrasie en bestuur van die gemeenskaplike eiendom tot voordeel van die eienaars te verseker. Hulle is ook verantwoordelik vir die toepassing van die reëls van die gebou/skema wat by die registrasie daarvan neergelê is. Hoewel die reëls van skema tot skema kan verskil, kan 'n voorbeeld van die gedrags- en bestuursreëls in aanhangsels 8 en 9 van die Wet op Deeltitels 95 gevind word.

Maandelikse heffings word van eienaars gehef om die gemeenskaplike belang in stand te hou.

## Sien ook 
* Woonstelmaat
* Gemeindebau, soort munisipale woonstelkompleks in Oostenryk.

## Eksterne skakels 
*
Breëpeulvalsdoring

Die **breëpeulvalsdoring** (*Albizia forbesii*) is 'n  boom wat groei in valleie en langs waterlope.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?*; Eugene Moll, 2013, 
* Plants of the World Online
* REDLIST Sanbi
Bosveldvalsdoring

Die **Bosveldvalsdoring** (*Albizia harveyi*) is 'n slanke boom wat soortgelyk is aan die breëpeulvalsdoring met skerp haakpunte aan die pinnas. Die boom is inheems in Suid-Afrika en kom in Limpopo en Mpumalanga voor. Die boom is ook inheems in Angola, Botswana, Demokratiese Republiek die Kongo, Eswatini, Kenia, Malawi, Mosambiek, Namibië, Tanzanië, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Meerstamvalsdoring

Die **meerstamvalsdoring** (*Albizia petersiana*) is 'n meerstammige, middelgroot boom met 'n tregtervormige kroon. Die boom groei in die Suid-Afrikaanse Laeveld. In die suide van die Krugerwildtuin vorm dit 'n belangrike element van die Delagoa-ruigtes. Dit is ook inheems in Kenia, Malawi, Mosambiek, Somalië, Tanzanië, Uganda en Zimbabwe.

Die boom se FSA-nommer is 153.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Grootblaarvalsdoring

Die **grootblaarvalsdoring** (*Albizia versicolor*) is 'n middelgroot tot groot boom wat in Suid-Afrika voorkom in laagliggende bosveld vanaf die noorde van Durban tot in Mpumalanga en Limpopo. Dit boom is ook inheems in Angola, Botswana, Burundi, Demokratiese Republiek die Kongo, Eswatini, Kenia, Malawi, Mosambiek, Namibië, Republiek die Kongo, Rwanda, Tanzanië, Uganda, Zambië en Zimbabwe.

Hierdie boom het die grootste pinnas in die genus.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Verwysings
Wurmbasvalsdoring

Die **wurmbasvalsdoring** (*Albizia anthelmintica*) is 'n boom en die enigste in die genus wat kort, stewige, byna doringagtige takkies het - amper soos die sekelbos. Die boom se FSA-nommer is 150. In Suid-Afrika kom die boom voor in: KwaZulu-Natal, Limpopo, Mpumalanga, Noord-Kaap en die Noordwes. Die boom kom in die volgende lande voor: Angola, Botswana, Eritrea, Eswatini, Ethiopië, Kenia, Malawi, Mosambiek, Namibië, Soedan, Somalië, Tanzanië, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World
Caesalpinioideae

__NOTOC__

**Caesalpinioideae** is 'n subfamilie van blomplante wat tot die familie *Fabaceae* behoort. Wêreldwyd is daar sowat 1&nbsp;000 spesies. Hiervan is sowat vyftig spesies inheems aan Suider-Afrika, waarvan sowat veertig bome is. Dit is die kleinste subfamilie in die Fabaceae, en staan ook as die Flambojant-subfamilie bekend.

## Genera 
Die volgende genera resorteer onder die subfamilie:
* *Bauhinia*
* *Brachystegia*
* *Burkea*
* *Cassia*
* *Colophospermum*
* *Erythrophleum*
* *Guibourtia*
* *Parkinsonia*
* *Peltophorum*
* *Schotia*

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Eksterne skakels 
* 
*
British Rail

**British Railways** (**BR**), wat vanaf 1965 as **British Rail** bekend gestaan het, was tussen 1948 en 1997 die grootste spoorwegmaatskappy in Groot-Brittanje. *BR* is met die nasionalisering van die vier groot Britse spoorwegondernemings (*Big Four*) as 'n staatsonderneming gevorm en het tot sy geleidelike privatisering tussen 1994 en 1997 spoorvervoerdienste op nasionale vlak gelewer. *BR* was oorspronklik slegs 'n handelsmerk van die Britse Vervoerkommissie (*British Transport Commission, BTC*) se Spoorwegraad (*Railway Executive*). In 1962 het dit as *British Railways Board* 'n onafhanklike geïnkorporeerde maatskappy geword.

Tydens die proses van nasionalisering is die nasionale spoorwegnet ingrypend verander. So is stoomlokomotiewe in die jare tot 1968 volledig deur elektriese en dieselaangedrewe lokomotiewe vervang, behalwe vir 'n smalspoorroete wat as toeristeaantreklikheid voortbestaan het. Passasierdienste het vragvervoer as die belangrikste bron van inkomste vervang, terwyl 'n derde van die spoorwegnetwerk volgens Dr Richard Beeching se herontwikkelingsprogram vir die Britse spoorwegbedryf in die 1960's gesluit is.

*British Rail* se dubbelpylkenmerk is uit twee met mekaar verbonde rigtingpyle gevorm wat die twee reisrigtings op 'n dubbelspoor aandui. Dit het vervolgens die bynaam "die pyl van besluiteloosheid" gekry. Dit word in Groot-Brittanje steeds algemeen op straatborde gebruik om spoorwegstasies aan te dui en – as deel van die Vereniging van Spoorwegondernemings (*Association of Train Operating Companies*) se gemeenskaplik bestuurde *National Rail*-handelsmerk – op treinkaartjies afgedruk.
Guibourtia

**Guibourtia** is 'n plant genus wat hoort tot die sub-familie *Caesalpinioideae* wat op sy beurt weer hoort tot die familie *Fabaceae*.

## Spesies 
Die spesie het vyftien spesies:

* *Guibourtia arnoldiana* (De Wild. & T.Durand) J.Léonard
* *Guibourtia carrissoana* (M.A.Exell) J.Léonard
* *Guibourtia chodatiana* (Hassl.) J.Léonard
* *Guibourtia coleosperma* (Benth.) J.Léonard - Grootvalsmopanie
* *Guibourtia conjugata* (Bolle) J.Léonard - Kleinvalsmopanie
* *Guibourtia copallifera* Benn.
* *Guibourtia demeusei* (Harms) J.Léonard
* *Guibourtia dinklagei* (Harms) J.Léonard
* *Guibourtia ehie* (A.Chev.) J.Léonard
* *Guibourtia hymenaeifolia* (Moric.) J.Léonard
* *Guibourtia leonensis* J.Léonard
* *Guibourtia pellegriniana* J.Léonard
* *Guibourtia schliebenii* (Harms) J.Léonard
* *Guibourtia sousae* J.Léonard
* *Guibourtia tessmannii* (Harms) J.Léonard

## Sien ook 
* Alfabetiese lys van Suid-Afrikaanse bome

## Bronnelys 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 
* Plants of the World Online
Eugene Fodor

**Eugene Fodor** kan verwys na:
* Eugene Fodor (vioolspeler) (1950–2011), Amerikaanse klassieke vioolspeler
* Eugene Fodor (skrywer) (1905–1991), Amerikaanse skrywer van reisliteratuur
Eugene Fodor (skrywer)

**Eugene Fodor** ([juːˈdʒiːn_ˈfoʊdər]; * 14 Oktober 1905; † 18 Februarie 1991) was 'n Hongaars-Amerikaanse skrywer en uitgewer van reisliteratuur van Hongaarse afkoms. Met sy konsep van jaarlikse opdaterings en die insluiting van belangrike inligting en interessante leesstof vir ervare en onervare reisigers - soos historiese en kulturele agtergronde - het Fodor baanbrekende werk in die reisgidsbedryf gelewer.

## Lewe 
Eugene Fodor is in 1905 in Léva, Oostenryk-Hongarye (tans Levice in Slowakye) gebore, in Tsjeggoslowakye grootgemaak en het sy opvoeding in Engeland en Frankryk ontvang. Hy het sy loopbaan as reisgidsskrywer met *1936 – On the Continent* begin – die wêreld se eerste moderne reisgids. Dié werk was twee jaar later op die *New York Times* se lys van blitsverkopers.

Danksy sy veeltaligheid en omvangryke reiservarings het Fodor gedurende die Tweede Wêreldoorlog by die Amerikaanse leër se tak vir sielkundige oorlogsvoering en die Kantoor vir Strategiese Dienste (*Office of Strategic Services, OSS*) aangesluit. Vir sy leidende rol by die bevryding van Praag en Pilsen het hy militêre dekorasies ontvang. Gedurende die Koue Oorlog was hy as geheime CIA-agent in Wene en Boedapest werksaam. Baie van sy reisgidsskrywers het eweneens uit die spioenasiebedryf gekom.

In 1949 het hy die uitgewery ''Fodor's* in die Franse hoofstad Parys gevestig waar hy onder meer sy reisgidsreeks *Fodor Modern Guides'' gepubliseer het. Die onderneming is nog voor sy afsterwe na Litchfield in die VSA-deelstaat Connecticut verskuif.

Ten opsigte van sy reisgidse was Fodor 'n baanbreker as eerste skrywer wat sy gidse jaarliks hersien en ook nuttige inligting vir reisigers oor vervoer, logistiek en verblyf ingesluit het. Kenmerkend was sy passie om met plaaslike bewoners te kommunikeer en meer oor hul tradisies en gebruike te wete te kom. So was hy die eerste skrywer van reisliteratuur wat op die moderne kultuur van reisbestemmings gefokus het. Reise was vir hom belangrike kulturele en intellektuele ervarings waartydens die toeris kennis kan maak met die leefwyse van ander nasies en kulture, dit begin aanvaar en uiteindelik ook verstaan. Sodoende lewer reise volgens hom 'n bydrae tot verdraagsaamheid.

Eugene Fodor is die enigste uitgewer wat ooit tot die Amerikaanse Vereniging van Reisagente (*American Society of Travel Agents, ASTA*) se *Travel Hall of Fame* verkies is.

## Verwysings
Fodor's

'''Fodor's''' [ˈfoʊdərz] is die wêreld se grootste uitgewery van Engelstalige reis- en toerisme-inligting, en die eerste uitgewery wat reisgidse op 'n relatief professionele manier begin publiseer het. ''Fodor's Travel* en *Fodors.com* is tans afdelings van *Random House, Inc.*

## Geskiedenis 
Die stigter van *Fodor's'', Eugene Fodor, was 'n gesoute reisiger wat die reisgidse van sy tyd as vervelende versamelings van verouderde feite en getalle ervaar het. Hy het besluit om hierdie tekortkominge in 'n reisgids oor Europa aan te spreek. *On the Continent - The Entertaining Travel Annual* is in 1936 deur Francis Aldor se Londen-gebaseerde uitgewery *Aldor Publications* gepubliseer.

Hierdie reisgids het meer inligting vir toeriste verskaf as die destyds gebruiklike lyste van hotelle en aantreklikhede. Dit is nie net jaarliks hersien nie, maar het - naas inligting oor die plaaslike bewoners en hul kultuur - ook praktiese wenke soos aanbevole fooitjies bevat. In sy inleiding het Fodor geskryf: "Rome behels nie net uitstekende monumente nie, maar ook Italianers."

Die baanbrekende werk het groot sukses in die Verenigde Koninkryk en die Verenigde State behaal. die uitgewery ''Fodor's Modern Guides, Inc.* is in 1949 in Parys gestig, en een jaar later is die gidse deur *David McKay Company* uitgegee. *McKay* is in 1986 aan *Random House, Inc.* verkoop.

In 1996 het *Fodor's* sy webtuiste *fodors.com'' geloods wat op toerisme-inligting fokus. Dit is in 2004 vir 'n *Webby Award* genomineer. Fodor's het tot dusver meer as 440 reisgidse oor meer as 300 reisbestemmings in altesaam veertien reekse gepubliseer. Meer as 700 permanente skrywers en navorsers verskaf plaaslike inligting van dwarsoor die wêreld.

Penguin Random House het in 2016 bekend gemaak dat Fodor's aan die Amerikaanse onderneming *Internet Brands* verkoop is word wat hom op nuwe media toespits en sy setel in El Segundo naby Los Angeles, Kalifornië het. Alhoewel die handelsmerk en alle inhoud van Fodor's deur *Internet Brands* oorgeneem is, sal fisiese reisgidse ook in die toekoms deur *Penguin Random House* gedruk en versprei word.

## Verwysings
Frits Naudé

**Fritz Naudé** (1947–2014) was 'n beskuldigde in die sogenaamde Boeremagsaak, een van die langste en duurste sake tot dusver in Suid-Afrika.

## Biografie 
Frederik Johannes Naudé is op 29 Desember 1947 gebore en het op 'n plaas by Clarens grootgeword. Hy gaan op Bethlehem skool, waar hy ook die grootste deel sy lewe woon. Hy was getroud; twee seuns en 'n dogter is uit die huwelik gebore. Ná skool bemark hy trekkers en implemente in Bethlehem en omgewing, en was onder die boere van die omliggende distrikte bekend.

In 1962, op 14-jarige ouderdom word hulle plaas aanval en sy oupa en vroulike familielede met doringdraad vasgebind en wreed aangerand. Teen 1990 word sy een neef en dié se vrou doodgeskiet en in 1994 word 'n ander neef van hom in sy bed doodgeslaan. Teen die agtergrond hiervan moes hy deur sy lewe maatreëls tref om hom en sy familie teen sulke aanvalle te beskerm.

Op 31 Oktober 2002 word hy in hegtenis geneem as beskuldigde 10 in die Boeremagsaak, maar word in Januarie 2003 op borgtog vrygelaat. Hy oorleef drie hartaanvalle en talle beroertes tydens die verhoor en is in 'n inrigting vir verswaktes versorg.

Teen die einde van die hofsaak kon Naudé nie aanwysings aan sy regsverteenwoordiger gee nie weens sy siekte. Ná 'n uitmergelende 10 jaar bevind die regter dat, indien sy gesondheid nie binne 'n jaar verbeter nie, hy geag as gewaarsku en ontslaan sal wees.

Hy is op 1 Januarie 2014 om vyfuur die oggend ná 'n lang siekbed oorlede.

## Verwysings
Fulgencio Batista

**Fulgencio Batista y Zaldívar** (1901 – 1973) was 'n Kubaanse president en diktator. Hy regeer Kuba van 1934 tot 1959, aanvanklik deur marionet-presidente, later deur homself as president te laat verkies en uiteindelik as diktator. Sy regering is deur Fidel Castro en sy guerrillavegters omver gewerp.

## Beknopte biografie 
Fulgencio Batista y Zaldívar (Spaans: [fulˈxensjo βaˈtista i salˈdiβar]) is op 16 Januarie 1901 in Banes, Kuba gebore. Volgens Spaanse gebruik is sy eerste familienaam *Batista* (van sy vader) en sy tweede familienaam *Zaldívar* (van sy moeder).

Batista was die militêre leier van Kuba van 1933 tot 1940. In 1933 neem hy aan die "Opstand van die geregsdienaars" deel wat die bewind van Gerardo Machado omver werp. Hy stel homself as die leier van die weermag aan en ken aan homself die rang van kolonel toe. Hy behou beheer van die land tot in 1940 deur 'n reeks marionet-presidente aan te stel.

In 1940 wen hy die verkiesing en dien as die land se verkose president vanaf 1940 tot 1944.

In 1952 voer hy 'n staatsgreep uit (voor die volgende verkiesing gehou kon word) en dien as die land se leier vanaf 1952 tot 1959. 'n Skyn-verkiesing word in 1954 georganiseer om sy kritici te paai, maar dit verloop sonder enige opposisie. In 1959 is sy bewind deur die Kubaanse Revolusie van Fidel Castro en sy guerrilla-beweging omver gewerp. 

Batista is op 6 Augustus 1973 in Guadalmina, Spanje aan 'n hartaanval oorlede.

## Verwysings 
## Eksterne skakels 
*
Umeå

**Umeå** (Sweeds: [ˈʉ̌ːmɛɔ], ; Fins: *Uumaja*; Ume Sámi: *Ubmeje*; Suid-Samies: *Upmeje*; Noord-Samies: *Ubmi*) is 'n stad in die noorde van Swede in die provinsie *Västerbotten*. Dit is die hoofstad van die gelyknamige provinsie en ook die grootste stad in die *Norrland*-streek. Die stad beslaan 'n oppervlak van 5&nbsp;277,35&nbsp;km² en het in 2023 'n bevolking van 133&nbsp;091 gehad.

duimnael|links|Umeå se stadsaal
Umeå is al vir 'n geruime tyd een van die snelgroeiende stede in Swede. Die stad begin veral in 1965, na die stigting van die stad se universiteit, sterk te groei. Dit groei vandag steeds en 700 tot 800 nuwe wonings word per jaar gebou.

Die stad staan in Swede bekend as die "berkestad", omdat daar baie lane met berkebome is. Die rivier *Ume älv* mond naby Umeå in die Botniese Golf uit. Die sokkerklub *Umeå IK* en die *Universiteit van Umeå* kan in die stad gevind word.

Umeå is saam met die Letse hoofstad Riga aangewys as Europa se Kulturele Hoofstad van die Jaar 2014.

## Verwysings 
## Eksterne skakels 
*  
*  Amptelike webwerf
*
Diktator

[duimnael|[Joseph Stalin, die leier van die voormalige Sowjetunie, word algemeen as 'n diktator beskou.]]
[duimnael|[Augusto Pinochet, die diktator van Chili vanaf 17 Desember 1974 tot 11 Maart 1990.]]
[duimnael|[Alfredo Stroessner, die diktator van Paraguay vanaf 15 Augustus 1954 tot 3 Februarie  1989, hy is ook aangewys as een van die wêreld se langsdienende nie-koninklike staatshoofde.]]

'n **Diktator** is die alleenheerser van 'n land (soortgelyk aan 'n koning). Diktators het absolute mag en gebruik meestal geweld en vrees om hulself en hul vriende in die magsposisie te hou. 'n Diktator kan sonder raadpleging met of goedkeuring van ander wette uitvaardig. 'n Land wat deur 'n diktator regeer word, word 'n diktatorskap of 'n diktatuur genoem.

## Voorbeelde 
Enkele voorbeelde van diktators ter illustrasie:
* Adolf Hitler, Führer van Nazi-Duitsland.
* Idi Amin, ontslape president van Uganda van 1971–1979.
* Robert Mugabe, ontslape president van Zimbabwe van 1980–2017.
* Kim Jong-un, leier van Noord-Korea se Kommunistiese Party.
* Aleksandr Loekasjenko, die president van Wit-Rusland sedert 20 Julie 1994.
* Mao Zedong, kommunistiese rewolusionêr en president van China van 1954–1959.

## Sien ook 
* Diktatorskap
* Outoritarisme
* Romeinse diktator
* Tiran
* Totalitarisme

## Eksterne skakels 
*
Chatsworth House

230px
**Chatsworth House**

**in Derbyshire, East Midlands** 
Engeland

----

**Opgerig**

Vanaf 1553

----

**Boustyl**

Barok

----

**Argitekte**

William TalmanThomas ArcherJeffry WyattvilleJoseph PaxtonJames Paine

----

**Webtuiste**
*Chatsworth House*

**Chatsworth House** is 'n groot herehuis in die Engelse graafskap Derbyshire (East Midlands-streek). Dit is in die administratiewe distrik Derbyshire Dales geleë, sowat 5,6 kilometer noordoos van Bakewell en 14 kilometer wes van Chesterfield. Die huis dien as woning van die Hertog van Devonshire en word deur sy familie, die Cavendish, bewoon sedert Bess of Hardwick haar in 1549 in Chatsworth gevestig het.

Die huis is op die oosoewer van die River Derwent geleë en kyk uit oor die heuwels wat die Derwent- en Wye-riviervalleie van mekaar skei. Die herehuis, wat temidde van 'n uitgestrekte parklandskap en teen die agtergrond van beboste heuwels, wat in 'n heideveldlandskap oorgaan, ontstaan het, huisves 'n unieke versameling skilderye van onskatbare waarde, naas meubels, tekeninge van ou meesters, beeldhoukuns in die neo-klassieke styl, boeke en ander artefakte. Chatsworth is verskeie kere as die Verenigde Koninkryk se gewildste herehuis aangewys.

duimnael|400px|senter|Chatsworth House met die jagtoring bo.
Grace Gates

[duimnael|Die sogenaamde *Grace Gates* op [Lord’s.]]

Die **Grace-hekke**, amptelik die **WG Grace Memorial Gates**, is twee hekke op die Lord’s Krieketgronde in Londen, Engeland. Hierdie hekke is in 1923 opgerig en is 'n graad II-gelyste monument.

Die hekke is deur die argitek Sir Herbert Baker ontwerp as 'n huldeblyk aan die Engelse krieket-legende W.G. Grace, wat in 1915 oorlede is. Die hekke is van gietyster vervaardig en word deur 'n pilaar van Portland-sandsteen van mekaar geskei. Op die pilaar is gegraveer: "'TO THE MEMORY OF WILLIAM GILBERT GRACE THE GREAT CRICKETER: 1848-1915: THESE GATES WERE ERECTED: THE MCC AND OTHER FRIENDS AND ADMIRERS'."

## Verwysings
W.G. Grace

**William Gilbert "W. G." Grace** (18 Julie 1848 – 23 Oktober 1915) was 'n Engelse doktor en krieketspeler. Grace was algemeen bekend as 'W.G.'. Hy was 'n krieket-legende wat tot die ontwikkeling van die sport bygedra het. Hy speel vir 'n rekord van 44 seisoene vanaf 1865 tot 1908 eersteklas krieket en was die kaptein van verskeie spanne, onder andere: Engeland, *Gloucestershire County Cricket Club*, *The Gentlemen*, *MCC* en *United South of England Eleven*.

## Beknopte biografie 
William Gilbert Grace is op 18 Julie 1848 in Downend, naby Bristol in Engeland uit 'n krieket-familie gebore. Sy pa en oom was beide goeie krieketspelers.

Grace kwalifiseer in 1879 as 'n dokter. As gevolg van sy professie het hy normaalweg amateurkrieket gespeel, maar daar word geglo dat hy meer geld uit krieket verdien het. Hy was 'n kompeterende speler en een van die bekendste persone in Engeland, tog was hy ook omstrede as gevolg van onsportiwiteit en sy finansiële vaardighede.

Toetskrieket begin in 1877, toe Grace reeds 28 jaar oud was. Hy maak sy debuut in 1880 en het Engeland se eerste honderdtal teen Australië aangeteken. Hy speel in die 1880's en 1890's in 22 toetse vir Engeland, almal daarvan teen Australië. Hy was die outomatiese keuse tuis, maar het aan slegs een kriekettoer, die toer van 1891–92 na Australië, deelgeneem.

In 1880 word W.G. saam met E.M. Grace, een van sy ouer broers, en Fred Grace, sy jongste broer, die eerste drie broers wat saam in 'n toetswedstryd speel.

Grace se belangrikste toets was die 1882-toets tussen Engeland en Australië op die The Oval-krieketstadion.  Australië wen die wedstryd met 7 lopies nadat Spofforth 14 paaltjies geneem het. Die legende van Die As (*The Ashes*) is na die wedstryd gebore. Grace het slegs 4 en 32 lopies aangeteken, en is vir die nederlaag verantwoordelik gehou.

Hy is op 23 Oktober 1915 in Kent, Engeland aan 'n hartaanval oorlede.

## Verwysings 
## Eksterne skakels 
*
Kameelspoor

Die **kameelspoor** (*Piliostigma thonningii*) is 'n klein boom met 'n digte, geronde kroon en met swaar, dik houtagtigeg peule. Die boom het skoenlapper-vormige blare wat diep ingekeep is - vandaar die naam. Die peule se inhoud is eetbaar en staan daarom as *monkey bread* bekend.

Die boom se FSA-nommer is 209.

## Voorkomsgebied 
Die spesie is inheems in Angola, Benin, Botswana, Burkina Faso, Burundi, Demokratiese Republiek die Kongo, Eritrea, Ethiopië, Gaboen, Gambië, Ghana, Guinee, Guinee-Bissau, Golf van Guinee-eilande, Ivoorkus, Jemen, Kameroen, Kenia, Malawi, Mali, Mosambiek, Namibië, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Suid-Afrika, Suid-Soedan, Tanzanië, Togo, Tsjad, Uganda, Zambië en Zimbabwe.

## Galery 

Bauhinia thonningii00.jpg
Piliostigma.jpg
Piliostigma thonningii MHNT.BOT.2016.12.17.jpg
Bauhinia thonningii01.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Bauhinia

***Bauhinia*** is 'n plant genus wat hoort tot die sub-familie *Caesalpinioideae* in die familie *Fabaceae*. Plante van die genus het merkwaardige tweelobbige of diep ingekeepte blare. Die blare lyk baie soos dié van 'n skoenlapper. Bykans alle spesies in die genus dra groot en aanskoulike blomme en peule wat normaalweg oopbars om sade vry te stel. Daar is tans 194 spesies wat tot die genus hoort.

## Spesies 
### Boom spesies 
* Bosbeesklou (*Bauhinia tomentosa*)
* Fynbauhinia (*Bauhinia natalensis*)
* Keibauhinia (*Bauhinia bowkeri*)
* Koffiebeesklou of Kalaharibauhinia (*Bauhinia petersiana*)
* Vlam-van-die-vlakte (*Bauhinia galpinii*)

## Sien ook 
* Alfabetiese lys van Suid-Afrikaanse bome

## Bronne 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 

## Verwysings 
## Eksterne skakels 
* 
* 
*
Keermuur

duimnael|300px|'n Keermuur langs 'n pad.
duimnael|300px|'n Keermuur.

'n **Keermuur** of **stutmuur** is 'n tipe muur wat gebou word om grond terug te hou. Dit word algemeen gebruik om grond teen 'n onnatuurlike helling in verskillende vlakke te deel. As voorbeeld kan dit in tuine of op plase aangewend word om beddings teen 'n helling aan te lê, of om grond uit paaie te hou.

## Loffelstein-stelsel 
Die  Loffelstein-stutmuurstelsel maak van voorafvervaardigde betonblokke gebruik wat op mekaar gestapel word. Hierdie blokke word Loffelstein-blokke (of Löffelstein-blokke) genoem. Die blokke pas gewoonlik in mekaar in om 'n skuins stutmuur te vorm. Die voordele van die stelsel is dat dit vinnig opgerig kan word en dat plante en blomme daarin geplant kan word, wat dit 'n natuurlike voorkoms gee. Omdat water deur die muur kan dreineer, sal dit nie agter die struktuur opdam en dit beskadig nie.

## Verwysings 
## Eksterne skakels 
*
Hardwick Hall

230px
**Hardwick Hall**

**in Derbyshire, East Midlands**  
Engeland

----

**Opgerig**

Tussen 1590 en 1597

----

**Boustyl**

Renaissance

----

**Argitek**

Robert Smythson

----

**Webtuiste**
*Hardwick Hall*

**Hardwick Hall** is 'n argitektonies belangrike Elizabethaanse herehuis in die Engelse graafskap Derbyshire. Die huis, wat tussen 1590 en 1597 vir Elizabeth, gravin van Shrewsbury (Bess of Hardwick), een van Engeland se welvarendste adellike vroue, opgerig is, is deur die Renaissance-argitek Robert Smythson ontwerp. 

Hardwick Hall is een van die vroegste voorbeelde van die Engelse interpretasie van dié boustyl wat sy oorsprong in die Italiaanse stad Florence het en vervolgens ook in ander dele van Europa in swang gekom het. Sy invoering in Engeland het saamgeval met die begin van 'n nuwe rustiger tydperk waartydens dit nie meer nodig (of wettig) was om privaat woongeboue te versterk nie. 

Die herehuis is in 1959 aan die *National Trust* oorgedra en staan vandag in sy geheel oop vir die publiek.
Gariepbauhinia

Die **Gariepbauhinia** (*Adenolobus garipensis*) is 'n klein boom met 'n yl kroon. Die boom groei op dor, klipperige heuwels van die noorde van Suid-Afrika deur Namibië tot by Angola en die Demokratiese Republiek die Kongo. Die takke van die boom is bruingroen en die bas is glad. Die blare is soms gebondel aan kort takkies of hulle kan aan lang, dun lote gedra word. Die blare is dikwels ingevou en lyk soos peule. Die boom dra dun, ronderige peule. Die boom se FSA-nommer is 208.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels
Apiespeul

Die **apiespeul** (*Senna petersiana*) is 'n struik of 'n klein boom wat deel is van die *Fabaceae* familie. Die spesie in inheems in Eswatini, Ethiopië, Kameroen, Kenia, Madagaskar, Malawi, Mosambiek, Rwanda, Sentraal-Afrikaanse Republiek, Soedan, Suid-Afrika, Tanzanië, Uganda, Zambië en Zimbabwe. In Suid-Afrika kom die plant in KwaZulu-Natal, Limpopo en Mpumalanga voor. Die boom se FSA-nommer is 213.

## Galery 

Senna petersiana, bloeiwyse, Kloof.jpg|Bloeiwyse van 'n apiespeul in Kloof, KwaZulu-Natal
Senna petersiana flower.jpg|duimnael|'n Blom van naby
Senna petersiana 1DS-II 4-3298.jpg
Senna petersiana 1DS-II 3-7578.jpg
Senna petersiana 1DS-II3-7588.jpg
Senna petersiana 1DS-II 3-7595.jpg

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome

## Eksterne skakels 
* 
*